पाठ 9
पेत्राचे मिशनरी दर्शन
शिक्षक मार्गदर्शिका  ·  पाहा, ऐका आणि जगा – पुस्तक 8: पवित्र आत्म्याची कृत्ये
	उद्देश
	शुभवर्तमान सर्व लोकांसाठी, प्रत्येक जमातीसाठी आणि वंशासाठी आहे हे मुलांना शिकवणे.

	शास्त्रवाचन
	प्रेषितांची कृत्ये 10:1-48,

	पाठांतर वचन
	प्रेषितांची कृत्ये 10:35
[देव] प्रत्येक राष्ट्रातील जो त्याचे भय बाळगतो आणि योग्य ते करतो त्याचा स्वीकार करतो.



	टीप: विशेषतः वचने 9-16



पाठाचे सादरीकरण
सुरुवात
आपण स्वप्नांविषयी बोलू. तुम्हांला कधी कधी स्वप्न पडते का? तुम्हांला पडलेल्या एका स्वप्नाचे वर्णन करा. स्वप्नांना बहुधा अर्थ नसतो. तरीही कधी कधी देव दर्शन नावाच्या खास प्रकारच्या स्वप्नाचा उपयोग करून आपल्याला काहीतरी महत्त्वाचे सांगतो.
पाठातील मुख्य मुद्दे
	1.देवाने पेत्राला एक महत्त्वाचे सत्य शिकवण्यासाठी दर्शन पाठवले. (पेत्र येशूच्या मूळ शिष्यांपैकी एक होता.) पवित्र आत्मा ओतला गेल्यानंतर तो हळूहळू सुरुवातीच्या मंडळीचा पुढारी झाला. परिस्थिती स्पष्ट करा. पेत्राला भूक लागली होती. जेवणाची वेळ होती आणि जेवण तयार होत असताना तो प्रार्थना करायला गेला. कदाचित गरमी असावी म्हणून पेत्र घराच्या गच्चीवर गेला, जिथे थंडावा होता. तो तिथे एकटा असताना देवाने त्याला दर्शन पाठवले (10:9-10).
	2.चित्र 9 दाखवा. चित्राचा वापर करून वचने 11-14 मध्ये काय घडले ते आपल्या शब्दांत सांगा. पेत्राने ते प्राणी खाण्यास नकार दिला कारण देवाच्या नियमशास्त्राने यहुद्यांना ते खाण्यास मनाई केली होती.
	3.पेत्राला आणखी दोनदा नियमशास्त्र ज्यांना अशुद्ध किंवा अपवित्र म्हणत होते ते प्राणी उठून खायला सांगितले गेले (10:15-16). प्रत्येक वेळी काय घडले ते सांगा. मुलांना गोष्टीत थोडी पुनरावृत्ती आवडते आणि त्यातून ते शिकतात.
	4.तिसऱ्यांदा झाल्यानंतर पेत्र जागा झाला आणि त्या स्वप्नाचा अर्थ काय असावा याचा विचार करू लागला. त्याच वेळी त्याने कोणीतरी दार ठोठावत असल्याचे आणि आपले नाव घेतले जात असल्याचे ऐकले. पुढे काय घडले त्याचे वर्णन करा (10:17-18). कदाचित पेत्राला वाटले असेल की आपल्याला कैद करून नेले जाणार आहे, कारण पाहुण्यांपैकी एक शिपाई होता!
	5.देवाच्या पवित्र आत्म्याने पेत्राला त्या लोकांसोबत जायला सांगितले; त्यांना येशू ख्रिस्ताविषयी ऐकण्याची गरज होती (10:19-20). पण ते विदेशी होते. यहुदी लोकांचा परधर्मीयांशी कधीच संबंध नसे. त्यांना अशुद्ध मानले जाई, कारण ते देवासाठी पवित्र केलेले नव्हते. मग पेत्राला समजले की देवाने त्याला ते दर्शन का पाठवले. देवाच्या दृष्टीने कोणतीही गोष्ट किंवा कोणीही अशुद्ध नाही. शुभवर्तमान सर्व मानवजातीसाठी आहे.
कथेला आपला प्रतिसाद
तुमच्या समाजात अप्रिय किंवा बहिष्कृत असलेल्या काही प्रकारच्या लोकांचा उल्लेख करा. आपण त्यांच्यापर्यंत शुभवर्तमान कसे नेऊ शकतो?
पाठांतर वचन पक्के करा

